CELEX: 32018D0409(01)
Language: et
Date: 2018-03-08 00:00:00
Title: Nõukogu otsus, 8. märts 2018, millega nimetatakse ametisse Europoli tegevdirektor

9.4.2018   
            
            
               ET
            
            
               Euroopa Liidu Teataja
            
            
               C 122/1
            
         NÕUKOGU OTSUS,
   8. märts 2018,
   millega nimetatakse ametisse Europoli tegevdirektor
   (2018/C 122/01)
   EUROOPA LIIDU NÕUKOGU,
   võttes arvesse Euroopa Parlamendi ja nõukogu 11. mai 2016. aasta määrust (EL) 2016/794, mis käsitleb Euroopa Liidu Õiguskaitsekoostöö Ametit (Europol) ning millega asendatakse ja tunnistatakse kehtetuks nõukogu otsused 2009/371/JSK, 2009/934/JSK, 2009/935/JSK, 2009/936/JSK ja 2009/968/JSK, (1) eriti selle artiklit 54,
   tegutsedes asutusena, kes on volitatud nimetama ametisse Europoli tegevdirektori ja tegevdirektori asetäitjad,
   ning arvestades järgmist:
   
               (1)
            
            
               Europoli praeguse tegevdirektori ametiaega pikendati määruse (EL) 2016/794 artikli 73 lõike 1 kohaselt kuni 1. maini 2018. Seetõttu on vaja ametisse nimetada uus Europoli tegevdirektor.
            
         
               (2)
            
            
               Europoli haldusnõukogu 1. mai 2017. aasta otsusega kehtestatakse Europoli tegevdirektori ja asetegevdirektorite valimise, ametiaja pikendamise ja ametist tagandamise eeskiri.
            
         
               (3)
            
            
               Kõnealune ametikoht loetakse vabaks alates 30. juulist 2017, üheksa kuud enne praeguse Europoli tegevdirektori ametiaja lõppu, kooskõlas Europoli haldusnõukogu 1. mai 2017. aasta otsuse artikli 3 lõike 1 punktiga a. Europoli tegevdirektori vaba ametikoha teade (2) avaldati Euroopa Liidu Teatajas23. mail 2017.
            
         
               (4)
            
            
               Määruse (EL) 2016/794 artikli 54 lõike 2 kohaselt on haldusnõukogu moodustatud valikukomisjon koostanud kandidaatide nimekirja. Valikukomisjon koostas asjakohaselt põhjendatud aruande 19. septembril 2017.
            
         
               (5)
            
            
               Valikukomisjoni aruande, määruse (EL) 2016/794 ning haldusnõukogu 1. mai 2017. aasta otsuse alusel esitas haldusnõukogu 3. oktoobril 2017 põhjendatud arvamuse Europoli tegevdirektori ametisse nimetamise kohta, milles esitati nõukogule nimekiri kolme kõnealusele ametikohale sobiva kandidaadiga.
            
         
               (6)
            
            
               Nõukogu valis 18. detsembril 2017 Europoli järgmiseks tegevdirektoriks Belgiast pärit Catherine DE BOLLE ning andis tema valimisest määruse (EL) 2016/794 artikli 54 lõike 2 neljanda lõigu kohaselt teada Euroopa Parlamendi asjaomasele komisjonile.
            
         
               (7)
            
            
               Valitud kandidaat astus 29. jaanuaril 2018 Euroopa Parlamendi kodanikuvabaduste, justiits- ja siseasjade komisjoni ette ning kõnealune komisjon esitas määruse (EL) 2016/794 artikli 54 lõike 2 neljanda lõigu kohaselt oma arvamuse 1. märtsil 2018,
            
         ON VASTU VÕTNUD KÄESOLEVA OTSUSE:
   Artikkel 1
   Europoli tegevdirektoriks (palgaaste AD 15) nimetatakse ajavahemikuks 2. maist 2018 kuni 1. maini 2022 Catherine DE BOLLE.
   Artikkel 2
   Käesolev otsus jõustub Euroopa Liidu Teatajas avaldamise päeval.
   
      Brüssel, 8. märts 2018
      
         
            Nõukogu nimel
         
         
            eesistuja
         
         V. RADEV
      
   
   
      (1)  ELT L 135, 24.5.2016, lk 53.
   
      (2)  ELT C 162 A, 23.5.2017, lk 1.